Jyske Efterretninger, 1785-06-24
Under Dato 27. Maji d. A. har Hans Majestæt allernaadigst i udgivet en Anordning om Landstutterie=Væsenet i Danmark, samme lyder saaledes: Da for Os er bleven allerunderdanigst andraget, at Landstutterie Forordningen af 23. Dec. 1778. er for mange Godseiere meget besværlig, og tildeels umuelig, at efterkomme, paa de Steder og Egne, som ingen naturlig Beqvemhed og Leilighed have til Hesteavl, saa at et almindeligt Paabud i denne Henseende ikke kan være overalt anvendeligt, samt at forbemældte Forordning af 23. December 1778. allerede har gjort den Virkning, at Heste Avlen paa de fleste Steder, hvor naturlig Leilighed dertil findes, er i god Opkomst; saa ville Vi herefter alene ved at uddeele gode Hingster i Landet og ved Præmier fremdeles opmuntre Godseiere og Landmænd til at anvende al muelig Flid paa denne for Landet saa vigtige og uundværlige Avl. Til den Ende ville Vi allernaadigst, at Landstutterie=Forordningen af 23. December 1778, hermed skal være ophævet, og i dens Sted anordne og befale: 1) At, da Vi af Vort eget Stutterie ville aarligen afgive alle de dygtige Hingster til Landstutterierne, som fra Vores eget fornødne Brug kan undværes, og Vi ligeledes have bestemt en aarlig Summa til Præmier for Hesteavl i Danmark saa have de Godseiere og Stutterieholdende, som ønske at erholde ovenmældte Hingster, eller at deeltage i Præmier for Fremtiden, at indsende til den anordnede Direction for Landstutterierne en fuldstændig og oplysende Beretning om deres Stutterier, Hingster, Hopper og unge Tillæg; denne Beretning skal være attesteret af Amtmanden med tiltagende tvende Stutteriekyndige Mænd i Amtet eller Nærheden, hvilke Stutteriekyndige Amtmanden efter Aftale og Overeenskommende med Godseierne i det eller de dem betroede Amter have at foranstalte udvalge te saaledes, at de fleste Godseiere dermed ere fornøiede, hvorom Amtmanden strax haver at give Beretning til Stutterie Directionen, da der af disse for Amterne valgte Stutteriekyndige skal derefter af Directionen udvælges Districts Stutterie Commissarier for Stifterne; nemlig: tvende Districts=Commissarier for det Siællandske District, hvorunder skal tillige indbefattes Lolland, Falster og Møen; tvende for Fyens Stift, tvende for Aarhuus og Riber Stifter, og tvende for Aalborg og Viborg Stifter. 2) Disse Districts=Commissarier skulle tilligemed Amtmanden i det Amt, hvor Stutterie=Besigtelsen skeer, bedømme de Heste eller Stutterier, der anmældes af Eierne til Amtmanden, for at erholde de Præmier, som for ethvert af de ovenfor bestemte 4 Stutterie Districter ere udsatte, eller som skal tilkiendes ved de herefter bestemte 4 Markeder; men de Præmier, som aarligen for hvert Amtmandskab ere udsatte, skal tilkiendes efter Bedømmelse af Amtmanden og de for Amterne udvalgte Stutterie kyndige, hvilke, saavelsom Districts=Commissarierne skulle for de nødvendige Reiser til Hovedgaardenes Stutterier eller til de Steder, hvor de Præmieæskendes Heste og Stutterier blive at dem tilsagde at samles, have frie Befordring af Amterne, og de sædvanlige Diætpenge godtgjorte, naar de derover indgive Regning til Landstutterie=Directionen. 3) Vore Grever og Frieherrer, som selv ere Amtmænd paa deres Godser, skulle ligeledes, naar de æske Præmie for Hesteavl, eller søge Hingster af Vore Stuteerier, lade deres Stutterie besigtige og deres Beretning derom paategne af Amtmanden og de udvalgte Stutteriekyndige Mænd i det Amt, hvor deres Gods er beliggende, naar de søge de Præmier, som for Amterne ere udsatte, og af Directions=Commissaierne, naar de søge de Præmier som for Districterne ere udsatte. 4) For de Hingster, som af Vores eget Stutterie efter Ansøgning overlades til Landstutterierne, skal herefter, som hidindtil gives en Kiendelse til Stutteriets Kasse af 100 Rdlr., og for de Hingster af mindre Størrelse og Godhed, som overlades af bemældte Stutterie til Stodhingst for Bøndernes Avl, skal gives 500 Rdlrs. Kiendelse til samme Kasse. Eierne, til hvilke Hingster af Vores Stutterie overlades, skulle derimod aleene være forpligtede til at anmælde det for Stutterie-Directionen, naar og til hvem de sælge eller afhænde disse Hingster, saasom de ikke maae sælges ud af Landet. 5) Ville Vi aarligen og til bestemte Tider lade uddeele folgende Præmier: 1) For den beste Hingst, ei under 4 Aar, og ei over 6 Aar gammel, som ved ethvert af følgende 4 aarlige Hestemarkeder, ved Roeskilde Paaskemarked, ved Odense Marked i Martii Maaned, ved Randers Marked i Midfaste, og ved Holstebroe Hestemarked i Julii Maaned, bliver foreviist skal gives en Præmie af 200 Rdlr. i Penge. For den dernæst beste ved ethvert af disse Markeder foreviiste Hingst, en Præmie af 100 Rdlr. Disse Hingster skal bedømmes af de anordnede Districts=Commissarier for det Stift, hvor Markedet holdes, og fuldstændige Attester vedfølge, at de ere tillagde af den Præmieæskendes eget Tillæg; men for en Hingst, som engang er ved et Marked foreviist og tilkiendt Præmie, kan ei oftere erholdes nogen af disse forbenævnte Præmier; og skal de Hingster, for hvilke ere Præmier tilkiendte, brændes og mærkes med Bogstaaver P. M.. 2) End videre skal hvert 3die Aar uddeeles følgende Præmier: For det beste Stutterie, ikke bestaaende af mindre end 6 Follhopper med største Mængde ungt Tillæg, og hvortil Eierne selv holder en god Hingst, skal i ethvert af ovenmældte 4 Stutterie=Districter gives i Præmie en guld Medaille af 100 Rigsdalers Værdie, og af et til dette Brug bestemt Præg; og tillige med denne Medaille skal følge 200 Rdlr. i Penge. For næst beste Stutterie i ethvert af de 4 Districter, og under samme foranførte Vilkaar, skal gives en Præmie af 200 Rdlr. i Penge. Og for det beste og største af alle disse 8 belønnende Stutterier i de 4 Districter skal ydermeere gives en Præmie af 300 Rdlr., og for det dernæst beste en Præmie af 150 Rdlr. Ved Bedømmelsen af et Stutterie skal altid fornemmeligen sees paa Stutteriets og Tillæggets fortrinlige Godhed meere end paa Mængden, dog saaledes, at ved Stutterier af lige Godhed foretrækkes et større Antal af samlede Føllhopper, med forholdsmæssig ungt Tillæg, for det mindre. 3) En mindre guld Medaille af 50 Rdlrs. Værdie, og ligeledes af et til dette Brug, dygtige Hingst i ethvert af de 25 i Danmark nu værende Amt bestemt Præg, skal gives hvert 3die Aar for den beste Stutterie mandskaber, naar samme beviisligen haver bedækket ei mindre end 12 Hopper, hvoraf Foll ere faldne; men for de Hingster, som efter foregaaende 4. Artikel ere af det Kongelige Stutterie afgivne, kan ei erholdes Præmie. 4) For at opmuntre Bønderne til Hesteavl, skal aarlig i ethvert af ovenmældte Amtmand skaber udbetales 2de Præmier, hver bestaaende i en til dette Brug præget sølv Medaille, eller 10 Rdlr. i Penge til Eieren af de 2de beste Bønder Hingster, som beviisligen have bedækket ei mindre end 15 Hopper, hvoraf Follere faldne. 6) De fastsatte aarlige Præmier skulle i næste Aar 1786. tilkiendes og uddeeles, og de Præmier, som ere bestemte at uddeles hvert 3die Aar, skulle tilkiendes i Aaret 1787. De Præmier, som ere udsatte for de Hingster, som forevises ved Markederne, skulle paa Stedet af Amtmanden og Districts Commissarierne tilkiendes og udbetales. De øvrige Præmier skulle efter de indkomne Anmældelser og Beretninger fra Amtmændene og Med=Commissarierne i Amterne eller Stifts-Districterne af Landstutterie=Directionen tilkiendes; da det deres ter i Aviserne skal hvert Aar bekiendtgiøres hvem disse udsatte Præmier ere tilfaldne. (Slutningen følger.)